da en da nl ca da da de es da da da da da da da da de da da en da da da fr en da da de da da da nl da en da da es nl da
Flere end nogensinde samles til grøn 3D print konference | Dansk AM Hub
13.9.2022 11:15:00 CEST | Dansk AM Hub
Fjerde gang er bestemt lige så meget lykkens gang for AM Summit 2022, som i år igen slog rekord med besøg af knap 450 gæster – en stigning på lidt over 25 procent i forhold til 2021 og det højeste antal deltagere i konferencens historie.
”Det lykkedes mange stærke kræfter at adressere en vigtig og aktuel udfordring ved at tale bæredygtig produktion og dermed også en stærkere innovations- og konkurrenceevne i produktionsvirksomheder. Den stigende interesse og engagement fra både danske og internationale aktører viser, at Danmark har en ledende rolle, når det gælder nye teknologier”, siger bestyrelsesformand for Dansk AM Hub, Poul Skadhede.
Temaet i 2022 var ‘Additive Impact – additive manufacturing and 3D printing as a driver for sustainable manufacturing’. Under dette tema indtog 44 talere scenen med konkrete løsninger og inspiration til, hvordan virksomheder kommer i gang med AM-teknologien og kan udnytte dens mange muligheder og store potentiale i forhold til en mere bæredygtig produktion.
Dansk AM Hub arbejder netop for at gøre Danmark verdensførende i netop at anvende additive manufacturing til mere bæredygtig produktion, hvor der produceres med mindre spild, bruges mindre materiale, er mindre behov for transport og udledes mindre CO2.
”At vi igen sætter rekord med antallet af gæster til AM Summit bekræfter, hvad vi dagligt oplever – nemlig at miljøet og interessen for teknologiens potentiale og muligheder stiger næsten dagligt, og at stadigt flere får øjnene op for teknologien. Nye teknologier kan ændre den måde, vi designer, udvikler og producerer på, og her er 3D print en afgørende teknologi til at skabe positiv udvikling og bidrage til grøn omstilling i vores produktionsvirksomheder”, siger direktør i Dansk AM Hub, Frank Rosengreen Lorenzen.
Dansk AM Hub er initieret og støttet af Industriens Fond.
Aia LykkeKommunikationschefDansk AM Hub
Tlf:+45 61 68 31 88al@am-hub.dk
Information om Dansk AM Hub
Carl Jacobsens Vej 16, opgang 16, 1. sal
Følg pressemeddelelser fra Dansk AM Hub
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dansk AM Hub
Flere produktionsvirksomheder anvender AM-teknologi22.3.2022 14:00:00 CET | Pressemeddelelse
Der blev 3D printet som aldrig før i 2021, hvor flere danske produktionsvirksomheder satte grøn strøm til printteknologien og især oplevede teknologiens bæredygtige potentiale.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022